Տոպազ

Տոպազ, միներալ։ Քիմիական կազմը՝ A12[F2/Si04]։ Բյուրեղագիտական համակարգը ռոմբային Է։ Առաջացնում է պրիզմաձև բյուրեղներ, հատիկավոր ագրեգատներ, հաճախ՝ դրուզներ։ Գույնը՝ անգույն, երկնագույն, վարդագույն, գինու դեղին։ Կարծրությունը՝ 8, խտությունը՝ 3490—3570 կգ/մ3։ Հանդիպում է գրանիտային պեգմատիտներում, պնևմատոլիտային հանքավայրերում։ Տոպազի թափանցիկ, անգույն գունավորված բյուրեղներն օգտագործվում են որպես երկրորդ կարգի թանկարժեք քարեր։ Տոպազը կիրառվում է նաև տեխնիկական նպատակներով՝ բարձր կարծրության շնորհիվ։ Հանքավայրեր կան Ուկրաինայում, Ուրալում, Անդրբայկալում, արտասահմանում՝ Բրազիլիայում, Ճապոնիայում, Մադագասկարում։

Թանկարժեք քարեր
Ալյումինի միներալներ